turjo4nis/wikipedia-bn-dump-20250701 huggingface dataset:
মাইটি রাজু

মাইটি রাজু ভারতীয় টেলিভিশন সিরিজ। যেটি ভারতীয় টেলিভিশন সিরিজ ছোটা ভীমের স্পীন অফ সিরিজ। যেটির পরিবেশনা করছে ছোটা ভীমের পরিবেশনা কোম্পানি।

চরিত্র সমূ্হ 
রাজু/মাইটি রাজু (গল্পের সুপারহিরো)
সন্ধ্যা (রাজুর মা)
স্বামী (রাজুর বাবা)
কমিশনার খান্না (আর্যমান নগরের পুলিশ প্রধান)
চিকি (রাজুর রোবট)
মবি (রাজুর পোষা কুকুর)
জুলি (রাজুর ক্লাসমেট)
গোপী (রাজুর বন্ধু)
চার্লি (রাজুর বন্ধু)
কারাটি (দুষ্ট বিজ্ঞানী ও সুপার ভিলেন)

চলচ্চিত্র
 মাইটি রাজু: দ্য মুভি
 মাইটি রাজু: ব্যাটারি লো (২০১৩)
 মাইটি রাজু: আমনা সামনা (২০১৩)
 মাইটি রাজু: বাচ্চো কা খেল (২০১৩)
 মাইটি রাজু: স্পেস রেস
 মাইটি রাজু: ছুট্টি হো গেয়ি
 মাইটি রাজু: ৩ ভিলেনস
 মাইটি রাজু: সুপারহিরো স্কুল
 মাইটি রাজু: হাইজ্যাক
 মাইটি রাজু: খিলাড়ি রাজু
 মাইটি রাজু: টাইম ট্রাভেল
 মাইটি রাজু: আইস আইস মাইটি
 মাইটি রাজু অর এলিয়েন দোস্ত
 মাইটি রাজু: চোরো কি টলি
 মাইটি কা মাইটি অ্যাটাক
 মাইটি রাজু: রিও টু গোয়া
 মাইটি রাজু: জাপান কলিং
 মাইটি রাজু: মোস্ট ওয়ান্টেড
 মাইটি রাজু: দ্য চ্যাম্পিয়ন অব আলাস্কা
 মাইটি রাজু কা সমুদ্রী অ্যাডভেঞ্চার
 মাইটি রাজু অ্যান্ড দ্য ম্যাগনেটর্স
 গেম ওভার মাইটি রাজু
 মাইটি রাজু ইন দ্য গ্রেট পাইরেট
 মাইটি রাজু: রাজু বান গেয়া রাজকুমার
 মাইটি রাজু: স্কুল ইজ কুল
 মাইটি রাজু: আসলি সুপারহিরো কোন
 মাইটি রাজু: হ্যালো লিও (২০১৪)
 মাইটি রাজু ভার্সেস মাইটি ক্লোন (২০১৩)
 মাইটি রাজু অ্যান্ড দ্য কমান্ডস 
 মাইটি রাজু: আর্যনগর আন্ডারওয়াটার (২০১৩)
 চাক দে মাইটি রাজু (২০১৩)
 মাইটি রাজু: লাইট অব অ্যাস্ট্রম (২০১৭)
 মাইটি রাজু রিও কলিং (২০১৪)

তথ্যসূত্র

বহিঃসংযোগ 
 Mighty Raju minisite on Pogo tv website
 Mighty Raju production website

টেলিভিশন ধারাবাহিক
অসম্পূর্ণ ভারতের নিবন্ধ
ভারতীয় শিশুদের অ্যানিমেটেড অ্যাকশন টেলিভিশন ধারাবাহিক
ভারতীয় শিশুতোষ অ্যানিমেটেড অ্যাডভেঞ্চার টেলিভিশন ধারাবাহিক
ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক
ভারতীয় শিশুদের অ্যানিমেটেড সুপারহিরো টেলিভিশন ধারাবাহিক
২০১৫-এ অভিষিক্ত ভারতীয় টেলিভিশন ধারাবাহিক
সুপারহিরো হাস্যরসাত্মক টেলিভিশন ধারাবাহিক
পোগো (টিভি চ্যানেল)-এর মৌলিক অনুষ্ঠান
ছোটা ভীম
শিশুদের সম্পর্কে অ্যানিমেটেড টেলিভিশন ধারাবাহিক
সাফারি বুকস অনলাইন

সাফারি বুকস অনলাইন এলএলসি হল একটি ডিজিটাল গ্রন্থাগার যা জুলাই ২০০১ সালে প্রতিষ্ঠিত হয়। মার্কিন যুক্তরাষ্ট্রের সেবাস্টোপোল, ক্যালিফোর্নিয়ায় প্রতিষ্ঠানটির প্রধান কার্যালয় অবস্থিত। এছাড়াও বোস্টন ও সান ফ্রান্সিসকোতেও এর দুটো অফিস রয়েছে। ও'র‍্যাইলি মিডিয়া ও পিয়ারসন পিএলসির যৌথ উদ্যোগে সাফারি বুকস অনলাইন প্রতিষ্ঠিত হয়। পরবর্তীতে ২০১৪ সালে ও'র‍্যাইলি মিডিয়া পিয়ারসনের সব শেয়ার কিনে নিলে প্রতিষ্ঠানটির সম্পূর্ণ কর্তৃত্ব ও'র‍্যাইলির হাতে চলে আসে। সাফারি বুকস অনলাইন এলএলসি প্রকাশনা প্রতিষ্ঠান ও'র‍্যাইলির একটি সম্পূরক প্রতিষ্ঠান।

সাফারিতে বিভিন্ন ধরনের ইবুক, ভিডিও, শর্ট কাটস (সংক্ষিপ্ত আকারের কন্টেন্ট), পাণ্ডুলিপি ইত্যাদি পাওয়া যায়। ও'র‍্যাইলি মিডিয়ার প্রকাশিত কন্টেন্ট ছাড়াও সাফারিতে প্রায় ২০০ প্রতিষ্ঠানের কন্টেন্ট রয়েছে। সাফারিতে কন্টেন্ট প্রদানকারী প্রতিষ্ঠানগুলোর মধ্যে রয়েছে এডিসন ওয়েসলি, প্রেন্টিস হল, পিচপেট, জন ওয়াইলি এন্ড সনস, মাইক্রোসফট প্রেস, এডবি প্রেস, সিসকো প্রেস, ম্যানিং পাব্লিকেশনস, প্যাক্ট, এসএএস পাবলিশিং, আইবিএম প্রেস, এফটি প্রেস এবং ফোকাল প্রেস ইত্যাদি। বিভিন্ন ধরনের চাঁদা প্রদানের মাধ্যমে ব্যবহারকারিরা এইসব কন্টেন্ট ব্যবহার করতে পারেন। ব্যক্তিগত ব্যবহার ও সম্মিলিত ব্যবহার ইত্যাদি বিভিন্ন ধরনের ব্যবহারের উপর ভিক্তি করে চাঁদার পরিমাণ ভিন্ন ভিন্ন রকম হয়ে থাকে।

বিভিন্ন পেশাজীবী সংগঠন যেমন আইইইই কম্পিউটার সোসাইটির সদস্য ও চাঁদা প্রদানকারী সদস্যরা বিভিন্ন প্ল্যানের আওতায় সাফারি ব্যবহার করতে পারেন। সাফারি এইসব পেশাজীবী সংগঠনের সদস্যদের প্রিমিয়াম সাফারি একাউন্ট ব্যবহার করার ক্ষেত্রে মূল্যছাড় দিয়ে থাকে।

তথ্যসূত্র

মার্কিন যুক্তরাষ্ট্রের বই প্রকাশনা কোম্পানি
কম্পিউটার বই প্রকাশনা কোম্পানি
মার্কিন যুক্তরাষ্ট্রের গণমাধ্যম কোম্পানি
ক্যালিফোর্নিয়া ভিত্তিক বিনোদন কোম্পানি
১৯৭৮-এ প্রতিষ্ঠিত প্রকাশনা কোম্পানি
১৯৭৮-এ ক্যালিফোর্নিয়ায় প্রতিষ্ঠিত
হিউ ট্রাম্বল

হিউ ট্রাম্বল (; জন্ম: ১২ মে, ১৮৬৭ - মৃত্যু: ১৪ আগস্ট, ১৯৩৮) ভিক্টোরিয়া প্রদেশের হথর্ন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ও অধিনায়ক ছিলেন। ১৮৯০ থেকে ১৯০৪ মেয়াদকালে অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছিলেন।

ঘরোয়া ক্রিকেটে ভিক্টোরিয়া ও মেলবোর্ন ক্রিকেট ক্লাবের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে অফ-স্পিন বোলিংয়ের পাশাপাশি ডানহাতে ব্যাটিং করতেন। এছাড়াও অস্ট্রেলিয়া দলকে দুই টেস্টে নেতৃত্ব দেন। টেস্ট ক্রিকেটের ইতিহাসে চারজন বোলারের একজন হিসেবে দুইবার হ্যাট্রিক লাভ করেন।

খেলোয়াড়ী জীবন 
দীর্ঘদেহী ও শীর্ণাকৃতির অফ-স্পিনার ট্রাম্বল অন্যান্য স্পিনারদের তুলনায় খুবই দ্রুততার সাথে গতি আনতে পারঙ্গমতা দেখাতেন। উচ্চতা ও লম্বাটে গড়নের আঙ্গুলে তিনি তার সর্বোত্তম সফলতা আনয়ণ করেছেন। ইংল্যান্ডের নরম পীচে সর্বাধিক সফলতা পেয়েছেন। কিন্তু অস্ট্রেলিয়ার শক্ত পীচে নিখুঁত ও বৈচিত্র্যপূর্ণ বোলিংয়ে সক্ষম ছিলেন। এছাড়াও তিনি নির্ভরযোগ্য নিচেরসারির ব্যাটসম্যান ও স্লিপে দক্ষ ফিল্ডার ছিলেন। ক্রিকেট খেলা নিয়ে ব্যাপক চিন্তা-ভাবনা করতেন ও বাস্তব কৌতুক ব্যক্ত করে দলীয় সঙ্গীসহ প্রতিপক্ষের খেলোয়াড়দের কাছেও জনপ্রিয় ছিলেন।

১৮৯০ সালে ইংল্যান্ড সফরে লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। ববি পিলকে কট এন্ড বোল্ড করে খেলার একমাত্র উইকেট লাভ করেন। কিন্তু ১৮৯৬ সালে ইংল্যান্ড সফরের পূর্ব-পর্যন্ত দলে স্থায়ী আসন পাননি। ১৮৯৯ সালে ইংল্যান্ড সফরে ট্রাম্বল ১,১৮৩ রান ও ১৪২ উইকেট দখল করেন। কেবলমাত্র জর্জ গিফেন হাজার রান ও শত উইকেট লাভে ডাবল অর্জনে তার সামনে ছিলেন। জো ডার্লিং খামারের কাজে ব্যস্ত থাকায় ১৯০১-০২ মৌসুমে অস্ট্রেলিয়া দলের অধিনায়কত্ব পান।

১৯০২ সালে ইংল্যান্ড সফরের পর ক্রিকেট থেকে অবসর নেন। কিন্তু ১৯০৩-০৪ মৌসুমে তিনি পুনরায় দলে ফিরে আসেন। তার খেলোয়াড়ী জীবনের শেষ টেস্টে নিজ শহর মেলবোর্নে দ্বিতীয় হ্যাট্রিক করেন।

ব্যক্তিগত জীবন 
ন্যাশনাল ব্যাংক অব অস্ট্রালেশিয়ায় কাজ করতেন তিনি। স্থানীয় শাখায় ব্যবস্থাপক হিসেবে থাকলেও ক্রিকেটের সাথে সখ্যতার কারণে ব্যাংকিং কার্যাবলীতে বিঘ্ন ঘটে। ১৯১১ সালে মেলবোর্ন ক্রিকেট ক্লাবের সচিব হন। মেলবোর্ন ক্রিকেট গ্রাউন্ডের দর্শক ধারণ সক্ষমতা ৭০,০০০-এ রূপান্তর করেন। ৭১ বছর বয়সে হৃদযন্ত্রক্রিয়ায় আক্রান্ত হয়ে দেহাবসানের পূর্ব-পর্যন্ত এ পদে দায়িত্বে ছিলেন।

তথ্যসূত্র

আরও দেখুন 
 ববি পিল
 চার্লস টার্নার
 উইজডেন বর্ষসেরা ক্রিকেটার
 অস্ট্রেলীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

পাদটীকা

বহিঃসংযোগ 

১৮৬৭-এ জন্ম
১৯৩৮-এ মৃত্যু
অস্ট্রেলীয় ক্রিকেটার
অস্ট্রেলীয় ক্রিকেট প্রশাসক
অস্ট্রেলীয় ব্যাংকার
অস্ট্রেলিয়ার টেস্ট ক্রিকেটার
অস্ট্রেলিয়ার টেস্ট ক্রিকেট অধিনায়ক
অস্ট্রেলিয়ান ক্রিকেট হল অব ফেমে প্রবেশকারী
উইজডেন বর্ষসেরা ক্রিকেটার
টেস্ট ক্রিকেটে হ্যাট্রিক লাভকারী
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
মেলবোর্ন থেকে আগত ক্রিকেটার
স্কটিশ বংশোদ্ভূত অস্ট্রেলীয় ব্যক্তি
কুন-দ্গা'-ব্জাং-মো

কুন-দ্গা'-ব্জাং-মো () (১৪৫৯-১৫০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণী ছিলেন।

সংক্ষিপ্ত জীবনী 
কুন-দ্গা'-ব্জাং-মো ১৪৫৯ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তার দুই বছর বয়সে ব্দে-লেগ্স-ছোস-'দ্রেন () নামে এক ভিক্ষুণী তাকে ছোস-ক্যি-স্গ্রোন-মে () নামক প্রথম ব্সাম-স্দিংস-র্দো-র্জে-ফাগ-মো () উপাধিধারী বৌদ্ধ ভিক্ষুণীর পুনর্জন্ম রূপে চিহ্নিত করেন। পাঁচ বছর বয়সে তাকে বিখ্যাত তিব্বতী সাধক থাং-স্তোং-র্গ্যাল-পোর () নিকটে নিয়ে আসা হয়, যেখানে ব্দে-লেগ্স-ছোস-'দ্রেন ও অন্যান্য ভিক্ষুণীরা তার দেখাশোনা করেন। পরে থাং-স্তোং-র্গ্যাল-পোর নির্দেশে তিনি গুং-থাং রাজ্যে বসবাস করেন ও পরে লাদাখে উপস্থিত মঙ্গোলদের মধ্যে ধর্মশিক্ষা প্রচারের উদ্দেশ্যে প্রেরণ করেন। তিনি গ্চুং-রি-বো-ছে () বিহারে সোনা ও পিতল দিয়ে একটি স্তূপ নির্মাণ করান। এছাড়া তিনি য়ার-'ব্রোগ () অঞ্চলে ব্সাম-স্দিংস বৌদ্ধবিহার () স্থাপন করেন।

তথ্যসূত্র

আরো পড়ুন 
Diemberger, Hildegard. 2007. When a Woman becomes a Religious Dynasty: the Samding Dorje Phagmo of Tibet. New York: Columbia University Press.
Sørensen, P. and G. Hazod. 2005. Thundering Falcon: An Inquiry into the History and Cult of Khra-'brug, Tibet's First Buddhist Temple. Vienna: Verlag der Österreichischen Akademie der Wissenschaften.

১৪৫৯-এ জন্ম
১৫০২-এ মৃত্যু
সামদিং দোর্জে ফাগমো
স্যামুয়েল এল লুইস

স্যামুয়েল এল লুইস Samuel L. Lewis বা মুর্শিদ স্যাম (অক্টোবর ১৮, ১৮৯৬- জানুয়ারী ১৫, ১৯৭১) ছিলেন একজন আমেরীকান আধ্যাত্মবাদী ছুফি সাধক। তিনি চিস্তিয়া তরীকার উপধারা হিসাবে ছুফি রুহানিয়্যাত তরীকার প্রতিষ্ঠাতা। আজীবন আধ্যাত্ম সাধনায় লিপ্ত থাকা এ সাধক প্রাচ্য ও পাশ্চাত্যের বহু ছুফি সাধকের সান্নিধ্য লাভ করলেও মূলত যথাক্রমে প্রখ্যাত মুসলিম ছুফি সাধক হযরত এনায়েত খান (Hazrat Inayat Khan) ও নায়োজেন সেনাকির (Nyogen Senzaki) শিষ্যত্বে পশ্চিমা মুসলিম ও হিন্দু উভয় আধ্যাত্মিক ধারার মানুষের নিকটই দ্বৈত ধারার সাধক হিসাবে পরিচিতি লাভ করেন।  মৃত্যুর পর হতে বিগত ৪২ বছরে বিশ্ব ব্যাপী বিকাশ লাভ করা তার প্রতিষ্ঠিত ড্যান্স অব ইউনির্ভসেল পীস্ নামক উপানুষ্ঠানের জন্য তিনি বিশেষ পরিচিতি লাভ করেন।

জন্ম ও পরিবার
লুইস জন্ম গ্রহণ করেন ইহুদী পরিবারে (Jewish)। তার পিতা জ্যাকব লুইস ছিলেন লিভি ষ্ট্রাচ জিন্সে ম্যানুফ্যাকচারিং কোম্পানীর সহ সভাপতি। মা হ্যারিয়্যাট রোজেলা ছিলেন আন্তর্জাতিক ব্যাংকার লিনোরি রোটশিল্ডের মেয়ে। পিতামাতার আগ্রহের ক্ষেত্র ব্যবসা ছেড়ে তিনি ধর্ম ও আধ্যাত্মিক চর্চাতেই নিমগ্ন থাকতেন।

মতাদর্শ
লুইস ১৯১৯ সালে ক্যালিয়োনিয়ার ফায়ারফক্স নামক একটি ছুফি সংঘের সাথে যুক্ত হলে সেখানে তার সাথে পরিচয় হয় এনায়েত খানের প্রথম খলিফা/প্রতিনিধি মুর্শিদা রাবেয়া মার্টিনের সাথে। এর এক বছর পর তিনি সাক্ষাত লাভ করেন জৈন সাধক yogen Senzak। ইসলামিক ছুফিবাদ ও জৈন সাধনা ছিল তার আজীবন কর্ম। ১৯২৩ সালে তিনি এনায়েত খানের নিকট বাইয়্যাত গ্রহণ করেন। তিনি ১৯২৬ সালে সর্ব প্রথম জৈন ধর্ম সাধনা কেন্দ্র আরম্ভ করেন সান ফ্রান্সিসকোতে। ১৯৬০ সালে ‍লুইস দীক্ষা দানের কার্যক্রম আরম্ভ করেন। তার মৃত্যুর কিছুদিন পূর্বে তিনি একটি আধাত্মিক সংগঠন প্রতিষ্ঠা করেন যা বর্তমানে ছুফি রুহানিয়্যাত নামে পরিচিত। এটি তার চিস্তিয়া তরীকার কার্যক্রম পরিচালনা করে থাকে।

প্রতিনিধি
তিনি মহিউদ্দিন যাবলোন্যাস্কিকে তার খলিফা বা স্থলাভিক্ত করেন যিনি ১৯৭১ সাল হতে ছুফি রুহানিয়্যাতের নেতৃত্ব দিয়ে আসছিলেন। মহিউদ্দিন যাবলোন্যাস্কি মৃত্যু কালে সাবদা খানের উপর এ দায়িত্ব ন্যাস্ত করেন ফলে সাবদা খানই বর্তমানে স্যামুয়েল লুইসের তরীকার প্রধান হিসাবে নিযুক্ত রয়েছেন।

মৃত্যু
স্যামুয়েল লুইস জানুয়ারি ১৫, ১৯৭১ সালে মারা যান।

আরও দেখুন
 ইসাবেল এর্বার্হাডথ
 ইবনুল আরাবী
 এনায়েত খান
 ইদ্রিছ শাহ
 ইভান আগুইলি
 উসমান হারুনী
 অমূল্য শাহ
 আহমদ উল্লাহ মাইজভান্ডারী
 ছোট মৌলানা
 বাবা ভান্ডারী
 ছালেকুর রহমান রাহে ভান্ডারী
 ছৈয়দ দেলাওয়ার হোসাইন
 ছৈয়দ জিয়াউল হক
 মার্টিন লিংগস
 ফ্রিটজফ স্যাচুন
 রেন জুনুন
 ইরিনা তোইদি

তথ্যসূত্র 

১৮৯৬-এ জন্ম
১৯৭১-এ মৃত্যু
পাশ্চাত্য ছুফি ধারা
বৌদ্ধধর্মে ধর্মান্তরিত
মার্কিন শান্তিবাদী
চিশতী
ইরিনা তোইদি

ইরিনা তোইদি  (১৯০৭- আগস্ট ১৯৯৯) ছিলেন নকশবন্দি - মোজাদ্দেদী তরিকার একজন রাশিয়ান বংশদ্ভূত নারী দীক্ষাগুরু।

জন্ম 
তিনি রাশিয়ায় জন্মগ্রহণ করেন এবং শিক্ষার্জন করেন ভিয়েনা ও প্যারিসে।

সংসার 
ইরিনা দ্বিতীয় বিশ্বযুদ্ধের পর একজন ব্রিটিশ নেভি অফিসারের সাথে বিবাহ বন্ধনে আবদ্ধ হন যিনি ১৯৫৪ সালে মৃত্যু বরণ করেন।

মতাদর্শ 
স্বামীর মৃত্যু ইরিনার মাঝে আধ্যাত্মিক জ্ঞান তাড়নার জন্ম দেয়। সে সূত্রে ১৯৫৯ সালে তিনি ভারত সফর করেন। সেখানে তিনি রাধা মোহন লাল নামের নকশবন্দি- মোজাদ্দেদী তরীকার একজন হিন্দু ধর্মগুরুর সান্নিধ্য লাভ করেন। তাকে তিনি ভাই ছাহেব (বড় ভাই) বলে সম্বোধন করতেন। ফলে তিনি হয়ে উঠেন নকশবন্দি- মোজাদ্দেদী তরীকায় দীক্ষা গ্রহণ করা প্রথম পশ্চিমা নারী।

দীক্ষাগুরুর প্রথম উপদেশ ছিল, তিনি যেন তার সাধনার প্রতিটি দিক ও সমস্যাদি একটি ডায়েরীতে নিয়মিত লিপিবদ্ধ করেন। তিনি ভবিষ্যদ্বানী করে বলেন, এ ডায়েরী একদিন একটি বইয়ে পরিণত হবে এবং জগৎবাসী তা হতে উকৃত হবে। সত্যিই ডায়েরীটা ‘ডটার অব ফায়ারঃ এ্যা ডায়েরী অব স্পীরিচ্যুয়্যাল ট্রেইনিং উইথ এ ছুফি মাষ্টার’ নামে নাম বই আকারে প্রকাশ লাভ করে।

এ দিনলিপিটিতে সন্নিবেশিত হয় পাঁচ বছরের ঘটনাবলী। এটি আধ্যাত্মগুরুর সহিত একজন

শিষ্যের সম্পর্ক ও সাধনার ঘটনাবলী সংবলিত পশ্চিমা সাহিত্যে পঠিত সবচাইতে ব্যাপক বিধৃত গ্রন্থ। বইটি সংক্ষিপ্তাকারে প্রথম প্রকাশিত হলে ব্যাপক সাড়া তোলে। যা বিক্রিত হয় ১০০,০০০ সংখ্যা ও অনূদিত হয় পাঁচটি ভাষায়। পরবর্তীতে পূর্ণ কলেবরে প্রকাশিত হলে তারও বিক্রি হয়ে যায় ৪০,০০০ সংখ্যা যা এখনো গোল্ডেন ছুফি সেন্টার কর্তৃক আজও প্রকাশিত হয়ে থাকে।

দীক্ষাগুরু ১৯৬৬ সালে মৃত্যু বরণ করলে ইরিনা ইংল্যান্ডে ফিরে লন্ডনের উত্তরাঞ্চলে ছুফি সাধনার একটি সঙ্ঘ প্রতিষ্ঠা করেন। পর্যায়ক্রমে এ সঙ্ঘটি ইরোপ ও আমেরীকাতে বিস্তৃতি লাভ করে। লিইউল্যান ভোগেন লী-কে স্থলাভিষিক্ত করে ইরিনা তোইদি ১৯৯২ সালে অবসর গ্রহণ করেন।

রচিত গ্রন্থ 
 দ্যা ক্যাজম অব ফায়ারঃ এ ওমেনস এক্সপেরিয়্যান্স উইথ দ্যা টিচিং অব এ ছুফি মাষ্টার (The Chasm of Fire: A Woman's Experience With the Teachings of a Sufi Master) - এ্যালিমেন্ট বুক (Element Books), ১৯৯৩.
 ডটার অব ফায়ারঃ এ ডায়েরী অব এ স্পিরিচ্যুয়্যাল ট্রেনিং উইথ এ ছুফি মাষ্টার/ Daughter of Fire: A Diary of a Spiritual Training with a Sufi Master. দ্যা গোল্ডেন ছুফি সেন্টার (The Golden Sufi Center), ১৯৯৫.

ডিভিডি 
 দ্যা নক্সবন্দি প্যাথ, ইরিনা তোইদি (The Naqshbandi Path, Irina Tweedie)- ১৯৯১ সালে রেকর্ডে কৃত, ২০০৯ সালে গোল্ডেন ছুফি সেন্টার কর্তৃক প্রকাশিত।
 ব্রান্ডেড বাই গডঃ ইন্টারভিউ উইথ ইরিনা তোইদি (Branded by God: Interviews with Irina Tweedie) - ১৯৮০’র দশকের শেষাংশে রেকর্ড কৃত, ২০০৫ সালে গোল্ডেন ‍ছুফি সেন্টার কর্তৃক প্রকাশিত।

নিবন্ধ সমূহ 
 ইরিনা তোইদির নিবন্ধ ও সাক্ষাৎকার সমূহ (Articles and Interviews with Irina Tweedie).

মৃত্যু 
তিনি ১৯৯৯ খৃষ্টাব্দের আগস্ট মাসে মৃত্যু বরণ করেন।

আরও দেখুন 
 ছৈয়দ জিয়াউল হক
 মার্টিন লিংগস
 ফ্রিটজফ স্যাচুন
 রেন জুনুন
 স্যামুয়েল এল লুইস

তথ্যসূত্র 

পাশ্চাত্যের ছুফি ধারা
১৯০৭-এ জন্ম
১৯৯৯-এ মৃত্যু
২০শ শতাব্দীর ব্রিটিশ লেখিকা
ধর্মীয় লেখিকা
সুফি লেখক
এনরিকে পেইনিয়া নিয়েতো

এনরিকে পেইনিয়া নিয়েতো (; জন্ম ২০ জুলাই ১৯৬৬) মেক্সিকোর রাজনীতিবিদ ও প্রাক্তন রাষ্ট্রপতি। তিনি ২০১২ থেকে ২০১৮ সাল পর্যন্ত মেক্সিকোর ৫৭তম রাষ্ট্রপতি হিসেবে দায়িত্ব পালন করেন।

তথ্যসূত্র

বহিঃসংযোগ 

 Enrique Peña Nieto, Biografía  — CIDOB Foundation 
 Enrique Peña Nieto — Personal blog of Enrique Peña Nieto 
 Las 7 reformas que propone Peña Nieto para México — CNNMéxico 
 Mexico Elections: Institutional Revolutionary Party Candidate Enrique Pena Nieto Wins Presidency – The Huffington Post

১৯৬৬-এ জন্ম
জীবিত ব্যক্তি
নাজিম হাক্কানী

মোহাম্মদ নাজিম আদিল Mehmet Nâzım Adil (১৯২২ - ২০১৪) যিনি শেখ নিজাম নামে সুপরিচিত, ছিলেন তুর্কী বংশদ্ভূত একজন মুসলিম ছুফি সাধক ও নকশবন্দি তরীকার দীক্ষাগুরু বা পীর। দ্যা ফাই হান্ড্রেড মোষ্ট ইনফ্লুয়েন্শিয়াল মুসলিমস নামক একটি বার্ষিক প্রকাশনার জরীপে বিশ্বে সর্বাধিক প্রভাব বিস্তারকারী ৫০০ জন মুসলমানের নামের তালিকায় তার নামটিও প্রকাশ প্রায়। শেখ নিজাম তুর্কীর বাসিন্দ ছলেন বিধায় তিনি নিজাম কিবরিশি (Turkish: Nazım Kıbrısi) নামেও পরিচিত যা তার জন্মস্থান কিবরিশের (Turkish: Kıbrıs) পরিচয় বহন করে। তাছাড়া সম্মানার্থে অনুসারীগণ তার নাম লিখে থাকেন মোহাম্মদ নিজাম আদিল আল-কিবরিশি আল-হক্কানী আল-নকশবন্দি  Muhammad Nazim Adil al-Qubrusi al-Haqqani al-Naqshbandi ().

জন্ম ও বেড়ে উঠা
তিনি এপ্রিল ২১, ১৯২২ খ্রিষ্টাব্দে সাইপ্রাসের অর্ন্তগত লার্নাকা Larnaca নামক স্থানে জন্ম গ্রহণ করেন।

ছুফি তরীকা
তার তরীকার ধারা একাদশ শতকের ছুফি সাধক আব্দুল কাদের জিলানী এবং ত্রয়োদশ শতকের ছুফি ও মরমী কবি জালালুদ্দিন রুমী হতে বিস্তৃত।

শিক্ষা
শেষ নিজাম ১৯৪০ সালে ক্যামিকেল ইঞ্জিনিয়ারিং অধ্যয়নের উদ্দেশ্যে ইস্তানবুল বিশ্ববিদ্যালয়ে ভর্তি হলেও তার অান্তরিক ঝোঁক ছিল আধ্যাত্মিক জ্ঞানের প্রতি। ইস্তানবুলে প্রথম বর্ষেই তিনি সুলেমান ইরজুরমী Suleyman Erzurumi নামক নক্সবন্দিয়া তরীকার এক পীরের সান্নিধ্য লাভ করেন। তার নিকট হতে দীক্ষা গ্রহণের কছুদিন পর নকশবন্দি তরীকার অপর পীর শেখ আব্দুল্লাহ ফায়েজি আল-দাগস্থানীর Shaykh Abdullah Fa'izi ad-Daghestani খোঁজে ১৯৪৪ সালে তিনি দামেস্কে রওনা হন। সেখানে ফরাসি সরকারের প্রতিবন্ধকতার কারণে ১৯৪৫ সাল পর্যন্ত প্রবেশের সুযোগ বঞ্চিত থাকেন। সাইপ্রাসে বসবাসকালে তিনি আতাতুর্ক সরকার বিরোধী সংর্ঘসের মাঝে পড়েন। আদনান মেন্ডারিস ক্ষমতা গ্রহণ করলে তিনি ১৯৫২ সালে পুনরায় দামেস্কে প্রত্যাগম করেন। তবে তিনি প্রতিবছর অন্তত তিন মাসের জন্য হলেও সাইপ্রাস ভ্রমণে যেতেন।

দর্শন প্রচার
শেখ নিজাম একাধারে তুর্কি, গ্রীক, আরবী ও ইংরেজি ভাষায় পারদর্শী ছিলেন বিধায় তার পক্ষে নানান জাতির মাঝে ছুফি মাতদর্শ প্রচার ছিল তুলনামূলক সহজ। ১৯৭৩ সালে শেখ আব্দুল্লাহ ফায়েজি আল-দাগস্থানীর মৃত্যুর পর পরবর্তী বছরে তিনি ইউরোপের পশ্চিমাঞ্চল সফর আরম্ভ করেন। এর পর থেকে মধ্যপ্রাচ্য হতে লন্ডনের মধ্যবর্তী অঞ্চল সমূহে তিনি নিয়োমিত ভ্রমণ করতেন।

তার আত্মীয় ও খলিফা শেখ হিসাম কাব্বানির আমন্ত্রেণে তিনি প্রথম বারের মত মার্কিন যুক্ত রাষ্ট্র ভ্রমণ করেন ১৯৯১ সালে। তার পীরের জন্মস্থান দাগস্থান ভ্রমণ করেন ১৯৯৭ সালে। তাছাড়া উজবেকিস্তানে অবস্থিত নকশবন্দি তরীকার প্রতিষ্ঠাতা বাহাউদ্দিন নক্সবন্দির মাজার একাধিক বার জিয়ারত করেন। ১৯৯৮ সালে ওয়াশিংটন ডি সিতে অনুষ্ঠিত দ্বিতীয় আন্তর্জাতিক ইসলামিক ঐক্য সম্মেলনে Second International Islamic Unity Conference তিনি উপস্থিত ছিলেন প্রধান অতিথি হিসাবে। একই বছরের শেষের দিকে তিনি সাউথ আফ্রিকার ক্যাপ টাউন, জোহানেস বার্গ ও ডার্বান সফর করেন।

শিষ্য
তার স্থলাভিসিক্ত তরীকার প্রতিনিধি হিসাবে হিসাম কাব্বানী, জিব্রাইল হাদ্দাদ এবং ষ্টিফ্যান সুলেমান স্যোয়ার্টজের নাম বিশেষ ভাবে উল্লেখযোগ্য।

মৃত্যু
শেখ নিজাম ৯২ বছর বয়সে মে ৭, ২০১৪ খ্রিষ্টাব্দে মৃত্যু বরণ করেন। সাইপ্রাসের উত্তরে ল্যাফকি নামক স্থানের আদি নিবাসে তার মাজার ও খানকাহ অবস্থিত।

আরও দেখুন
 ইসাবেল এর্বার্হাডথ
 ইবনুল আরাবী
 এনায়েত খান
 ইদ্রিছ শাহ
 ইভান আগুইলি
 উসমান হারুনী

তথ্যসূত্র 

১৯২২-এ জন্ম
২০১৪-এ মৃত্যু
পাশ্চাত্য ছুফি ধারা
সুফি সাধক
নকশবন্দি তরিকা
হাসানীয়
প্রধান মুফতি
ইস্তাম্বুল বিশ্ববিদ্যালয়ের প্রাক্তন শিক্ষার্থী
বনওকড়া

বনওকড়া (বৈজ্ঞানিক নাম: Urena lobata) হচ্ছে মালভেসি পরিবারের Urena গণের গুল্ম জাতীয় উদ্ভিদ প্রজাতি। এটি আগাছা হিসেবে দক্ষিণ পূর্ব এশিয়ায় বিস্তৃত।

তথ্যসূত্র

বহিঃসংযোগ

হিবিস্কি
১৭৫৩-এ বর্ণিত উদ্ভিদ
বাংলাদেশের উদ্ভিদ
ক্রান্তীয় এশিয়ার উদ্ভিদ
মধ্য আমেরিকার উদ্ভিদ
ক্যারিবীয় দ্বীপপুঞ্জের উদ্ভিদ
দক্ষিণ আমেরিকার উদ্ভিদ
অস্ট্রেলিয়ার উদ্ভিদ
চীনের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
কালাঘাড় রাজন

কালাঘাড় রাজন (, (বৈজ্ঞানিক নাম: Hypothymis azurea) হচ্ছে Monarchidae পরিবারের হাইপোথাইমিস গণের একটি পাখি প্রজাতি। পূর্ণবয়স্ক কালাঘাড় রাজনের দেহের দৈর্ঘ্য ১৬ সে.মি. হয়৷ এদের দেহের রঙ মূলত নীল এবং পেটের অংশ হলদেটে দেখা যায়৷

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।

তথ্যসূত্র

বহিঃসংযোগ 

 Photos and videos 
 Hua-Hsiang Chen (2009) A Preliminary Study on Nest Site Selection and Nest Success of the Black-naped Blue Monarch (Hypothymis azurea) in Linnei Township and Douliu hilly area, Yunlin County Thesis Taiwan. (In Chinese)

এশিয়ার পাখি
বাংলাদেশের পাখি
১৭৮৩-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
আফ্রিকান শ্যামাপাপিয়া

আফ্রিকান শ্যামাপাপিয়া () (বৈজ্ঞানিক নাম: Chrysococcyx cupreus) হচ্ছে কুকুলিডি পরিবারের কোকিলের একটি প্রজাতি। আফ্রিকায় এটিকে মৈমিসি (ইংরেজি বানানে: mooimeisie) বা "সুন্দরী বালিকা" বলে ডাকা হয়।

তথ্যসূত্র

বহিঃসংযোগ 
 African emerald cuckoo - Species text in The Atlas of Southern African Birds.

ক্যামেরুনের পাখি
ক্রাইসোকক্কিজ
সাহারা-নিম্ন আফ্রিকার পাখি
১৭৯২-এ বর্ণিত পাখি
ম্যারাবু মদনটাক

ম্যারাবু মদনটাক (বৈজ্ঞানিক নাম: Leptoptilos crumeniferus) হচ্ছে মানিকজোড় পরিবারের একটি বৃহৎ পাখি।

তথ্যসূত্র

বহিঃসংযোগ

 Marabou Stork - The Atlas of Southern African Birds

আফ্রিকার পাখি
ক্যামেরুনের পাখি
উগান্ডার পাখি
সাহারা-নিম্ন আফ্রিকার পাখি
১৮৩১-এ বর্ণিত পাখি
হাইপোথাইমিস

হাইপোথাইমিস (লাতিন ভাষা: Hypothymis) হচ্ছে মনার্কিডি পরিবারের একটি গণের নাম। এই গণের প্রজাতিগুলোর নাম হচ্ছেঃ

 Celestial monarch (Hypothymis coelestis)
 Negros celestial monarch, Hypothymis coelestis rabori – possibly extinct (late 20th century?)&lt;!-- Condor58:283 -->
 Short-crested monarch (Hypothymis helenae)
 কালাঘাড় রাজন (Hypothymis azurea)
 Pale-blue monarch, (Hypothymis puella)

তথ্যসূত্র

পাখির গণ
মনার্কিডি
কেশরদাম

কেশরদাম () (বৈজ্ঞানিক নাম: Ludwigia adscendens) হচ্ছে Onagraceae পরিবারের Ludwigia গণের একটি প্রজাতি। কেশরদাম উদ্ভিদটি পুটিদল নামেও পরিচিত।

বিবরণ
এদের স্থানীয় উদ্ভবের এলাকা অস্পষ্ট। এটি এশিয়ার ধানক্ষেতে একটি সাধারণ আগাছা এবং অস্ট্রেলিয়া ও আফ্রিকাতেও তা ঘটছে। হয়ত এটি দক্ষিণ আমেরিকায় উদ্ভূত। এটি বাংলাদেশের সব অঞ্চলে দেখা যায়।

চিত্রশালা

তথ্যসূত্র

বহিঃসংযোগ

বাংলাদেশের উদ্ভিদ
জলজ উদ্ভিদ
ইন্দ্রায়ণী এক্সপ্রেস

২২১০৫/২২১০৬ ইন্দ্রায়নি এক্সপ্রেস (মারাঠি: इंद्रायणी एक्स्प्रेस) হলো ভারতীয় রেলওয়ের অন্তর্ভুক্ত একটি সুপারফাস্ট এক্সপ্রেস ট্রেন। এই ট্রেনটি ভারতের মুম্বাই সিএসটি থেকে পুনে জংশন অবধি যাতায়াত করে।

এই ট্রেনটি প্রতিদিন চলাচল করে এবং এর নামকরণ পুনের কাছাঁকাছি প্রবাহিত নদী, ইন্দ্রায়নি নদীর নাম থেকে করা হযেছে।

গোড়ার দিকে এই ট্রেনটি যখন মুম্বাই থেকে পুনে যেত থকন এই রেলগাড়ির সংখা ছিল ১০২১ এবং পুনে থেকে মুম্বাই যাওয়ার সময় এর সংখা ছিল ১০২২। পরে এই ট্রেনটি আপগ্রেড হযে সুপারফাস্ট হওয়ার পর এটিকে পুনরায় সংখাযুক্ত করা হয় ২২১০৫ (মুম্বাই সিএসটি - পুনে জংশন) এবং ২২১০৬ (পুনে জংশন - মুম্বাই সিএসটি)।

কোচ 
বর্তমানে ইন্দ্রায়নি এক্সপ্রেস ট্রেন এ ২ খানা এ সি চেয়ার কার, ৮ খানা জেনারেল দ্বিতীয় শ্রেনীর কামরা আছে। এই ট্রেন এ পাস হোল্ডারদের জন্য আরো ২ খানা জেনারেল দ্বিতীয় শ্রেনীর কামরা আছে এবং ৫ টি জেনারেল অসংরক্ষিত কামরা আছে। ভারতীয় রেলের সঙ্গে গতানুগতিক চুক্তি হিসাবে চাহিদা অনুযায়ী এই ট্রেন এ কামরা বাড়ানো বা কমানো হয়।

এই ট্রেনটির নাম বদল করে পুনে সোলারপুর ইন্টারসিটি এক্সপ্রেস এর সাথে এর কামরা গুলো ব্যবহার করা হয় এবং এর ক্রিয়াকলাপ নিয়ন্ত্রণ করে সেন্ট্রাল রেলওয়ে।

সেবা 
ইন্দ্রায়নি এক্সপ্রেস প্রথম চলাচল শুরু করে ২৭ এ এপ্রিল, ১৯৮৮ সালে। এই ট্রেনটি মুম্বাই সি এস টি থেকে পুনে জংশন এর মধ্যে চলাচল করা ৬ টি ইন্টারসিটি চেয়ার কার ট্রেন এর মধ্যে একটি। বাকি ৫ টি ট্রেন হলো ১২১২৭/২৮ মুম্বাই পুনে ইন্টারসিটি এক্সপ্রেস, ১১০০৭/০৮ ডেকান এক্সপ্রেস, ১১০০৯/১০ সিন্হাগাদ এক্সপ্রেস, ১২১২৫/২৬ প্রগতি এক্সপ্রেস এবং ১২১২৩/২৪ ডেকান কুইন।

এই ট্রেন টি ২২১০৫ ইন্দ্রায়নি এক্সপ্রেস হিসাবে ১৯২ কিলোমিটার্স এর দুরত্ব ৫৫.৩৮ কিমি প্রতি ঘণ্টার বেগে ৩ ঘণ্টা ২৮ মিনিট সময়ে পূরণ করে এবং ২২১০৬ ইন্দ্রায়নি এক্সপ্রেস হিসাবে একই দুরত্ব ৫৭.৬০ কিমি প্রতি ঘণ্টার বেগে ৩ ঘণ্টা ২০ মিনিট সময়ে পরিপূর্ণ করে।

ভ্রমণ বর্তনী 
যদিও এই রেল পথটি সম্পূর্ণরূপে বৈদ্যুতিকরন হয়ে গেছে তবুও এই ট্রেনটি ডিজেল ইঞ্জিন দ্বারা চালিত। গুটি থেকে ডাব্লিউ দি এম ৩দি ইঞ্জিন এই ট্রেনটিকে মুম্বাই সি এস টি অবধি নিয়ে যায়।

সময় সূচী 
মুম্বাই সি এস টি থেকে পুনে জংশন অবধি যাওয়ার ৬ টি ট্রেন এর মধ্যে ইন্দ্রায়নি এক্সপ্রেস সবার প্রথমে মুম্বাই থেকে ছারে এবং সবার শেষে এই ট্রেনটি আবার মুম্বাই সি এস টি তে ফেরত আসে।

২২১০৫ ইন্দ্রায়নি এক্সপ্রেস মুম্বাই সি এস টি থেকে প্রতিদিন সকাল ৫ টা বেজে ৪০ মিনিটে ছারে এবং সকাল ৯ টা বেজে ৮ মিনিটে এই ট্রেনটি পুনে জংশন এ গিয়ে পৌছায়।

ফেরার পথে প্রতিদিন ২২১০৬ ইন্দ্রায়নি এক্সপ্রেস পুনে জংশন থেকে সন্ধা ৬ টা বেজে ৩৫ মিনিটে রওনা দেয় এবং এটা মুম্বাই সি এস টি তে রাত্রি ৯ টা বেজে ৫৫ মিনিটে এসে পৌছায়।

বহিঃসংযোগ 
 ভারতের সব উত্সর্গীকৃত ইন্টারসিটি ট্রেন

গ্যালারি

পথভ্রষ্টতা ঘটনার ব্যবধান 
১৯৯৪ সালে ১লা ডিসেম্বরের রাতে, কার্জাত এবং লোনাভ্লার মাঝে ভরে ঘাট অঞ্চলের ঠাকুরওয়ারী কেবিন এর কাছাঁকাছি, ইঞ্জিনে আগুন লাগার দরুন ইন্দ্রায়নি এক্সপ্রেস তার গতিরোধ ক্ষমতা হারায়। এই ট্রেনটি নিয়ন্ত্রণ হারিয়ে ১০০ কিলোমিটার প্রতি ঘণ্টার বেগে চড়াই উতরাই অতিক্রম করে সমতল ভূমিতে গিয়ে থামে। এই দুর্ঘটনার পিছনে সঠিক কারণ এখনো পর্যন্ত জানা যায়নি।

তথ্যসূত্র 

১৯৮৮-এ প্রতিষ্ঠিত
যোগাযোগ প্রকৌশল
ভারতের নামযুক্ত যাত্রীবাহী ট্রেন
মুম্বইয়ের পরিবহন ব্যবস্থা
ভারতের এক্সপ্রেস ট্রেন
মহারাষ্ট্রের রেল পরিবহন